**REFERAT FRA STYREMØTE I OSLO SVØMMEKRETS**

Dato: 22. mars 2021 på Teams

Til stede: Håvard Johnsen Bekk, Hedi Anne Birkeland, Ellen Beck, Tore Wilhelmsen, Ted Lier, Annette Birkeland (referent)

Forfall: Geir Ruud, Tone Melgård (observatør)

SAKER:

1. **Gjennomgang av forrige referat.**

**Håvard** følger opp med OIK v/Robert Gausen ang. driftsavtaler for badene.

1. **Fordelingsmøte med OIK og BYM 2.3.21.**

Håvard og Annette deltok. Fridykking er blitt definert som egen gren som har krav på bassengkapasitet. Sykdom i BYM har ført til forsinkelser med tildelingsprosessen. Referat fra møtet er sendt ut, nå venter vi på å få tilsendt oversikt over bassengtilgang.

Åpning Økern blir 12. april, men pandemisituasjonen kan sette stopper for bruk.

1. **Fordeling av tid på Frognerbadet og sommertrening**

Stupbassenget åpner ca 14 dager senere enn hovedbassenget, dvs etter 17. mai. Det er kun svømmekretsen som har bedt om tid der om sommeren, så OSK kjører fordelingen sammen med BYM uten OIK. I fordelingen prioriterer OSK treningsgrupper for barn og unge opptil 25 år, samt toppidrett.

**Håvard** går i dialog med Ida i BYM ang. oversikten OSK har satt opp med ønskene som er meldt inn.

De LSvK, OI, Speed og Vika inviteres til å møtes og lage forslag til fordeling av den tildelte bassengtiden så snart OSK får den tilsendt fra BYM.

Oslo kommune har funnet midler og har valgt å gjøre treningen for idretten gratis på Frognerbadet i sommer. Svømmere og svømmeklubber oppfordres til å skrive inn på FB-siden til Byrådet om takk for gratis trening når Frognerbadet åpner. **Håvard** tar kontakt med NSF for å få innspill til mulig medieoppslag.

1. **Fordeling neste sesong**

Ikke aktuelt å gå i gang med fordelingen før etter påske pga forsinkelser hos BYM.

1. **Fondet, realisering av utlysingen og tildelingen**

**Annette** lager forslag til informasjonspakke om stipendet som diskuteres i styret i OSK pr mail før utsendelse til klubbene og NSF.

1. **Kretstinget, forberedelser**

Håvard har laget utkast til invitasjon, fullmakt osv. Vedtektene legges ved pga mulige endringer i antallet styremedlemmer, som fremmes som egen sak på kretstinget. Styret synes det er viktig at alle svømmeidrettene under NSF er representert i styret for å synliggjøre og ivareta de ulike idrettenes behov. Ut over dette bør de store svømmeklubbene være representert, men det er ikke behov for at klubbene har mer enn én representant. Forslag om vedtektsendringer må forelegges kontrollutvalg for uttalelse.

Styret ønsker å legge frem forslag for kretstinget om å overføre deler av årets overskudd til fondet, feks 50 000. Er det mulig å overføre 30 000 til fondet og la 20 000 gå til utbetaling av stipendet, i stedet for å selge andeler av fondet som så går til stipendet? **Annette** lager kort notat med spørsmålstilling, som så legges frem for kontrollutvalget. Burde vi undersøke andre typer fond, og ev. ha det som sak på kretstinget at styret får fullmakt til å undersøke videre? **Håvard** hører med adm. i LSvK om ulike alternativer for langsiktig sparing med utbetaling til stipend mv.

1. **Eventuelt**

LSvK har et prosjekt ang. ny arena Langbølgen. De inviteres til å presentere prosjektet for styret i OSK på neste styremøte. **Hedi Anne** hører om OI vil presentere sitt prosjekt på samme møte, ca 30 min til hver klubb.

**Neste styremøte avholdes tirsdag 27. april 2021.** **Håvard** sender ut innkalling med tidspunkt til styret og til gjester.